《题云间皎上人扃绿轩》
宋代·张榘

丛竹傍幽亭，萧然一画屏。
色欺春酒碧，光映夜灯青。
雨叶供香润，风枝摇梦醒。
却嫌千亩阔，浩渺绿难扃。

作者简介：［约公元1208年前后在世］字方叔，号芸窗，南徐（一作润州）人。生卒年均不详，约宋宁宗嘉定初前后在世。淳佑间，任句容令。宝佑中，为江东制置使参议、机宜文字。榘著有《芸窗词稿》一卷，《四库总目》传于世。